**Héctor Font Romero**, nado en Vila-real (Castelló) o 15 de xuño de 1984, é un futbolista español que actualmente xoga como centrocampista.

Traxectoria
-----------

Comezou a súa carreira no Villarreal CF (2002–2006), facendo o seu debut na Primeira División, con tan só dezaoito anos, o 15 de xuño de 2003 (RCD Español 2 - Villarreal CF 2). Esa tempada participou en dous encontros co primeiro equipo. A tempada seguinte, a 2003–04, é cedido ao Ciudad de Murcia da Segunda División, co que realiza unha gran tempada, xogando 38 partidos e marcando dous goles. Ao finalizar a súa experiencia no equipo murciano, regresa a Villarreal.

O xogador pasa tres tempadas máis no equipo do submarino amarelo, co que gaña dúas Copa Intertoto e disputa 54 partidos, marcando 3 goles. Tamén participou durante a súa etapa no conxunto amarelo en 11 partidos da Copa da UEFA 2004–05, marcando dous goles, e en 4 partidos da Liga de Campións 2005–06. Fichou polo CA Osasuna en xullo de 2006, club que abandonou en 2009. O balance no conxunto navarro foi de 69 partidos disputados en tres campañas e 3 goles marcados.

Para a tempada 2009–10 fichou polo Real Valladolid, sendo unha tempada negativa tanto para o club, que descende a Segunda, como para el, que tan só disputa 10 partidos co club de Valladolid. A tempada 2010–11 a disputa no Xerez CD, realizando unha aceptable campaña, disputando un total de 29 partidos e marcando un gol. No mercado estival da tempada 2011-12 fichou polo Recreativo de Huelva, da Segunda División, club no que tan só disputou dous partidos por desavinzas co seu adestrador. Debido a isto, decide abandonar o Decano.

No mercado de inverno ficha polo FC Cartagena, club da Segunda División, cuxo obxectivo era o ascenso á Primeira División e no que finalmente se cambian os obxectivos marcados a principios de tempada e pásase a loitar pola permanencia na categoría. No seu contraro figuraba a renovación automática do seu contrato por unha tempada máis se a permanencia era conseguida. Isto non se produciu, xa que a falta de dúas xornadas consumouse o descenso do cadro de xogadores máis caro até a data do fútbol cartaxeneiro.

### Clubs

| Club | Categoría | Ano | PX | Goles |
| --- | --- | --- | --- | --- |
| Villarreal CF | Primeira | 2002-2003 | 2 | 0 |
| Ciudad de Murcia | Segunda | 2003-2004 | 38 | 2 |
| Villarreal CF | Primeira | 2004-2005 | 33 | 2 |
| Villarreal CF | Primeira | 2005-2006 | 21 | 1 |
| Osasuna | Primeira | 2006-2007 | 17 | 0 |
| Osasuna | Primeira | 2007-2008 | 32 | 2 |
| Osasuna | Primeira | 2008-2009 | 20 | 1 |
| Real Valladolid | Primeira | 2009-2010 | 10 | 0 |
| Xerez Club Deportivo | Segunda | 2010-2011 | 29 | 1 |
| Recreativo de Huelva | Segunda | 2011 | 2 | 0 |
| FC Cartagena | Segunda | 2012 | 17 | 0 |
| Lugo | Segunda | 2012-2013 | 24 | 0 |
| Hércules | Segunda | 2013-2014 | 16 | 0 |
| Real Oviedo | Segunda B | 2014-2015 | 37 | 0 |
| Real Oviedo | Segunda | 2015-2016 |  |  |

Véxase tamén
------------

### Ligazóns externas

* Datos do xogador en bdfutbol.com *(en castelán)*

| * v
* c
* e
Club Deportivo Lugo – 2012-13 |
| --- |
| 
* 1 - José Juan
* 2 - De Coz
* 3 - Fran Pérez
* 4 - Víctor Marco
* 5 - Pita
* 6 - Javi Rey
* 7 - Pablo Álvarez
* 8 - Seoane
* 9 - Óscar Díaz
* 10 - Airam
* 11 - Manu (c)
* 13 - Yoel
* 14 - Héctor Font
* 15 - Belfortti
* 16 - V. Díaz
* 17- Guayre
* 18 - Tonetto
* 19 - Quiroga
* 20 - R. Durán
* 22 - Pavón
* 23 - Iago Díaz
* 24 - Iván Pérez
* 25 - Tena
* Quique Setién (adestrador)

 |

|  |  |
| --- | --- |
| Control de autoridades | 
* Wd: Q304173
* As: 14619
* BDFutbol: 1023
* FootballDatabase: 10365
* Soccerway: 4566
* Transfermarkt: 26198
* Worldfootball: hector-font

 |